OpenLLM-France/wikimedia huggingface dataset:
# Daflapur

Daflapur fou un estat tributari protegit, del tipus jagir, feudatari de Jath, inclòs a l'agència de Satara, presidència de Bombai. Estava format per sis pobles segregats de Jath amb una superfície de 243 km² i una població el 1881 de 6.006 habitants.
El fundador de l'estat fou el patel (cap) de la vila de Daflapur, fundada per Dafle. El 1820 el govern britànic va fer un acord amb el raja de Jath que fou confirmat en els seus dominis; el 1827 el raja de Satara va incorporar Jath i les seves dependències per causa de diversos deutes, però l'estat fou restablert el 1841 quan els deutes foren liquidats amb la mediació britànica; els britànics van tractar d'ajustar els afers econòmics del jagir però no se'n van sortir i el 1874 van assolir el govern directe del jagir de Daflapur. Per extinció de la dinastia l'estat va retornar a Jath després de governar les tres vídues del darrer jagirdar. El 1881 governava la vídua principal Lakshmibai Dafle Deshmukh, una maratha kshattriya de casta.
La capital era Daflapur a 17° 00′ N, 75° 07′ E﻿ / ﻿17.000°N,75.117°E﻿ / 17.000; 75.117 a 130 km al sud-est de Satara.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Dendropsophus meridensis

Dendropsophus meridensis és una espècie de granota que viu a Veneçuela.
Està amenaçada d'extinció per la pèrdua del seu hàbitat natural.

## Referències

* La Marca, E. 2004. Dendropsophus meridensis. Llista Vermella d'Espècies Amenaçades de la UICN 2006. Consulta: 10 de gener de 2008.
# Corydoras elegans

Corydoras elegans és una espècie de peix de la família dels cal·líctids i de l'ordre dels siluriformes.

## Morfologia

Els mascles poden assolir els 5,1 cm de longitud total.

## Distribució geogràfica

Es troba a Sud-amèrica: conca superior del riu Amazones.

## Referències

* 1 2 «Corydoras elegans» (en anglès). FishBase. Froese, Rainer; Pauly, Daniel (editors).

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Burgess, W.E. 1992. Colored atlas of miniature catfish. Every species of Corydoras, Brochis and Aspidoras. T.F.H. Publications, Inc., Estats Units. 224 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Reis, R.E. 2003. Callichthyidae (Armored catfishes). p. 291-309. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Steindachner, F. 1876. Ichthyologische Beiträge (V). [Subtitles i-v.]. Sitzungsber. Akad. Wiss. Wien v. 74 (1. Abth.): 49-240, Pls. 1-15.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Creu de terme de Fals

La Creu de terme de Fals és una creu de terme gòtica del municipi de Fonollosa (Bages) inclosa en l'Inventari del Patrimoni Arquitectònic de Catalunya.

## Descripció

Creu de terme formada per un piler poligonal que aguanta el capitell i la creu, senzillament decorats. El capitell passa del polígol de vuit cares del pilar a una base quadrada; en les seves quatre cares s'hi repeteixen els mateixos temes florals i geomètrics, que també són iguals als quatre angles.
La creu té a la cara de tramuntana hi ha una figura de Crist clava a la creu amb el cap reclinat i els peus amb un únic clau. La creu, molt superior de mides, és grega amb formes lobulades al capdavall dels braços. Tot el conjunt reposa sobre un basament format per quatre esglaons circulars, en degradació.

## Història

És una creu de terme o creu de camí ral del lloc de Fals. Indicava els límits parroquials de l'església castellera de Sant Vicenç de Fals per aquest sector. Probablement es tracta d'una obra de finals del gòtic.

## Referències

* 1 2 3 4 «Creu de terme de Fals». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r desembre 2015].
# Critter

Critter és un motor d'escacs UCI multiplataforma del programador eslovac Richard Vida que és gratuït per a ús no comercial. El motor ha quedat entre els cinc primers a la majoria de les llistes oficials de classificació d'Elo de motors d'escacs.

## Història

Richard Vida va començar a treballar a Critter a finals de 2008. La primera versió es va escriure originalment en Object Pascal, però el codi es va convertir més tard a C++ mitjançant la tecnologia Bitboard perquè Delphi no funcionava bé amb processadors de 64 bits. Critter va tenir el seu debut a la taula (OTB) a l'ICT 2012, on es va convertir en un fort subcampió darrere del clúster Rybka.

## Partides destacades

| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
* Tornado vs Critter, nTCEC S2, Etapa 2, 3.7, 0–1 Critter sac dos peons i l'intercanvi per crear un atac fort.
* Toga vs Critter, nTCEC S2, Etapa 2, 4.6, 0–1

## Referències

* ↑ «CCRL 40/40 Rating List — All engines (best versions only)». computerchess.org.uk. Arxivat de l'original el October 2, 2011. [Consulta: November 21, 2011].
* ↑ «IPON Rating List». inwoba.de. Arxivat de l'original el June 12, 2011. [Consulta: November 21, 2011].
* ↑ «SWCR chess engine ratings list». amateurschach.de. [Consulta: November 21, 2011].
* ↑ «CEGT Best Versions». husvankempen.de. Arxivat de l'original el December 24, 2007. [Consulta: November 21, 2011].
* ↑ «Critter Sourceforge Page». [Consulta: 25 octubre 2013].
* ↑ «Critter official website». [Consulta: November 21, 2011].
* ↑ «ICT12». [Consulta: 25 octubre 2013].
* 1 2 «Interesting Games from Season 2». Arxivat de l'original el 25 October 2013. [Consulta: 25 octubre 2013].
# Declaració d'Arbroath

La Declaració d'Arbroath, en anglès: Declaration of Arbroath és una declaració de la independència escocesa feta l'any 1320. Té la forma d'una carta en llatí enviada al papa Joan XXII, datada del 6 d'abril de 1320, tracta de confirmar l'estatus d'Escòcia com un estat sobirà i de defensar el dret escocès a usar accions militars contra els que injustament els ataquin.
Generalment es creu que va ser redactat a l'Abadia d'Arbroath per part de Bernard de Kilwinning, aleshores Lord Chancellor d'Escòcia i abat d'Arbroath, i segellat per 51 magnats i nobles.
L'exemplar original que va ser enviada a Avinyó s'ha perdut però hi ha la còpia que va romandre a Escòcia i es troba als Arxius Nacionals d'Escòcia a Edimburg.

## Referències

* ↑ McNair Scott, Ronald. Robert the Bruce : King of Scots. Edimburg: Canongate, 1996, p. 196. ISBN 0-86241-616-7.
* ↑ «National Archives of Scotland website feature». Arxivat de l'original el 2009-04-09. [Consulta: 1r juliol 2015].
* ↑ «Declaration of Arbroath» (en anglès). The National Archives of Scotland. [Consulta: 30 juny 2021].

## Enllaços externs

* «Translation of the Declaration of Arbroath – revised version (2005), based on Sir James Fergusson, The Declaration of Arbroath 1320 (1970) pp. 5-11, with reference to A A M Duncan, The Nation of Scots and the Declaration of Arbroath (Historical Association pamphlet, 1970), pp. 34- 37 and D E R Watt (ed.) Scotichronicon Vol. 7 (1996), pp. 4-9.» (en anglès, llatí). National Archives of Scotland.
# Dendropsophus robertmertensi

Dendropsophus robertmertensi és una espècie de granota que viu al Salvador, Guatemala i Mèxic.

## Referències

* Santos-Barrera, G., Canseco-Márquez, L., Köhler, G. & Acevedo, M. 2004. Dendropsophus robertmertensi. Llista Vermella d'Espècies Amenaçades de la UICN 2006. Consulta: 11 de gener de 2008.
# Cubry

Cubry és un municipi francès situat al departament del Doubs i a la regió de Borgonya - Franc Comtat. L'any 2007 tenia 75 habitants.

## Demografia
### Població

El 2007 la població de fet de Cubry era de 75 persones. Hi havia 36 famílies de les quals 16 eren unipersonals (8 homes vivint sols i 8 dones vivint soles), 8 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 59 habitatges, 37 eren l'habitatge principal de la família, 16 eren segones residències i 6 estaven desocupats. 54 eren cases i 5 eren apartaments. Dels 37 habitatges principals, 27 estaven ocupats pels seus propietaris, 9 estaven llogats i ocupats pels llogaters i 1 estava cedit a títol gratuït; 1 tenia dues cambres, 2 en tenien tres, 9 en tenien quatre i 25 en tenien cinc o més. 31 habitatges disposaven pel capbaix d'una plaça de pàrquing. A 18 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Cubry el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 4 |
| 0 | 75 a 79 | 4 |
| 4 | 70 a 74 | 0 |
| 4 | 65 a 69 | 8 |
| 4 | 60 a 64 | 0 |
| 0 | 55 a 59 | 4 |
| 4 | 50 a 54 | 8 |
| 4 | 45 a 49 | 0 |
| 0 | 40 a 44 | 4 |
| 4 | 35 a 39 | 0 |
| 0 | 30 a 34 | 0 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 4 |
| 0 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 41 persones, 29 eren actives i 12 eren inactives. De les 29 persones actives 26 estaven ocupades (15 homes i 11 dones) i 3 estaven aturades (1 home i 2 dones). De les 12 persones inactives 7 estaven jubilades, 3 estaven estudiant i 2 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa extractiva, 1 d'una empresa de comerç i reparació d'automòbils, 1 d'una empresa d'hostatgeria i restauració i 1 d'una empresa classificada com a «altres activitats de serveis».
L'any 2000 a Cubry hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Cubry a l'INSEE.
* Évolution et structure de la population Fitxa amb el detall de dades de Cubry a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Denticetopsis macilenta

Denticetopsis macilenta és una espècie de peix de la família dels cetòpsids i de l'ordre dels siluriformes.

## Morfologia

* Els adults poden assolir 6,7 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conca del riu Essequibo a Guaiana.

## Referències

* ↑ «Denticetopsis macilenta». Catalogue of Life. (anglès)
* ↑ Eigenmann, Carl H. The freshwater fishes of British Guiana, including a study of the ecological grouping of species and the relation of the fauna of the plateau to that of the lowlands /. Pittsburgh: Carnegie Institute,, 1912.
* ↑ Eschmeyer, William; van der Laan, Richard; Fricke, Ron. «Eschmeyer's Catalog of Fishes». California Academy of Sciences. [Consulta: 25 agost 2019].
* 1 2 3 Sa-a, Pascualita; Torres, Armi G. «Denticetopsis macilenta (Eigenmann, 1912)». FishBase.
* ↑ Vari, R.P. i C.J. Ferraris, Jr., 2003. Cetopsidae (Whale catfishes). p. 257-260. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS.

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* De Pinna, M.C.C., 1995. Monophyly and phylogenetic diagnosis of the family Cetopsidae, with synonymization of the Helogenidae (Teleostei: Siluriformes). Smithson. Contrib. Zool. (571):1-26.
* Ferraris, Carl J. Checklist of catfishes, recent and fossil (Osteichthyes: Siluriformes), and catalogue of siluriform primary types, 2007 (Zootaxa, 1418). ISBN 978-1-86977-058-7. PDF (anglès)
* Vari, R. P., Ferraris, C. J. Jr. & de Pinna, M. C. C., 2005. The Neotropical whale catfishes (Siluriformes: Cetopsidae: Cetopsinae), a revisionary study. Neotropical Ichthyology, 3 (2): 127-238.
# Dia internacional per la prevenció de l'explotació del medi ambient en la guerra i els conflictes armats

El Dia Internacional per a la prevenció de l'explotació del medi ambient en la guerra i els conflictes armats és un dia internacional que se celebra anualment el 6 de novembre. El dia fou ser establert el 5 de novembre de 2001 per l'Assemblea General de les Nacions Unides, durant el mandat de Kofi Atta Annan com a secretari general.
En relació amb aquesta efemèrida, el secretari general Ban Ki-moon ha escrit des d'aleshores: "Hem d'utilitzar totes les eines al nostre abast, des del diàleg i la mediació fins a la diplomàcia preventiva, per evitar que l'explotació insostenible dels recursos naturals alimenti i financi els conflictes armats i desestabilitzi els fràgils fonaments de la pau".

## Referències

* ↑ Nations, United. «International Day for Preventing the Exploitation of the Environment in War and Armed Conflict» (en anglès). United Nations. [Consulta: 5 juliol 2021].
* ↑ «Significance of International Day for Preventing the Exploitation of the Environment in War and Armed Conflict» (en anglès). www.timesnownews.com. [Consulta: 5 juliol 2021].
* ↑ «A/RES/56/4 - E - A/RES/56/4 -Desktop». undocs.org. [Consulta: 5 juliol 2021].
* ↑ «Secretary-General's message for the International day for Preventing the Exploitation of the Environment in War and Armed Conflict [scroll down for French version | United Nations Secretary-General]». www.un.org. [Consulta: 23 juny 2021].
# Die Freude reget sich, BWV 36b

Die Freude reget sich, BWV 36b (La joia es mou), és una cantata profana de Johann Sebastian Bach, estrenada a Leipzig l'any 1735.

## Origen i context

És l'última de les cantates catalogades amb el número BWV 36, composta en homenatge a Johann Florens Rivinus, probablement amb motiu de la seva proclamació com a rector de la Universitat, l'octubre de 1735. Només han sobreviscut alguns números i de manera incompleta, encara que el coneixement d'altre versions n'ha permès una reconstrucció acceptable. Els recitatius dels números 2, 4 i 6 i el de la secció del 8, foren les úniques composicions noves, i d'aquestes només el número 4 requereix l'acompanyament de la corda, els altres són recitatius secco amb el continu; la resta de números, 1, 3, 5 i 7 són paròdies dels números corresponents de la BWV 36c.

## Anàlisi

Obra escrita per a soprano, contralt, tenor i cor; flauta travessera, dos oboès d'amor, corda i baix continu. Consta de vuit números
* Cor: Die Freude reget sich
* Recitatiu (tenor): Ihr seht, wie sich das Glücke
* Ària (tenor): Aus Gottes milden Vaterhänden
* Recitatiu (alto): Die Freunde sind vergnügt
* Ària (contralt): Das Gute, das dein Gott beschert
* Recitatiu (soprano): Wenn sich die Welt mit deinem Ruhme trägt
* Ària (soprano): Auch mit gedämpften, schwachen Stimmen
* Cor i recitatiu (tenor, contralt, soprano): Was wir dir vor Glücke gönnen

## Discografia seleccionada

* J.S. Bach: Sacred Vocal Works. Edition Bachakademie Vol. 139. Helmuth Rilling, Gächinger Kantorei, Bach-Collegium Stuttgart, Christiane Oelze, Ingeborg Danz, Marcus Ullmann. (Hänssler), 2000.
* J.S. Bach: Kantaten. Wolfgang Unger, Leipziger Universitätschor, Pauliner Barockensemble, Linda Perillo, Matthias Koch, Nils Giesecke. (Thorofon), 1996.

## Bibliografia

* Daniel S. Vega Cernuda. “Bach. Repertorio completo de la música vocal”. Cátedra, Barcelona, 2004.
* Alfred Dürr. “The Cantatas of J. S. Bach”. Oxford University Press, Oxford, 2005.

## Enllaços externs

* Bach Cantatas Website
* J.S. Bach Home Page Arxivat 2015-09-06 a Wayback Machine.
# Céltiga Fútbol Club

El Céltiga Fútbol Club és un club de futbol gallec del municipi d'A Illa de Arousa, a la província de Pontevedra. Actualment juga al grup 1 de la Tercera divisió.

## Història

Fundat el 1921 és un dels equips més antics de Galícia. En els últims 30 anys ha jugat sobretot a les categories regionals (Preferent i Primeira Rexional), però també ha jugat 14 temporades a Tercera Divisió. El seu millor resultat va ser a la temporada 1984-85, quan va acabar en cinquena posició.

## Estadi

El Céltiga juga els seus partits com a local al Campo Salvador Otero, amb capacitat per 1.500 espectadors.

## Dades del club

* Temporades a Primera: 0
* Temporades a Segona: 0
* Temporades a Segona B: 0
* Temporades a Tercera Divisió: 14 (comptant la 2016-17)

## Referències

* ↑ El Céltiga vol retallar terminis per l'èxit

## Enllaços externs

* Pàgina oficial del Céltiga CF Arxivat 2010-10-03 a Wayback Machine.
# Céline Distel-Bonnet

Céline Distel-Bonnet (França, 25 de maig de 1987) és una atleta francesa, especialista en la prova de 4x100 m en la qual va arribar a ser subcampiona europea el 2014.

## Carrera esportiva

Al Campionat Europeu d'Atletisme de 2014 va guanyar la medalla de plata en els relleus 4x100 metres, amb un temps de 42,45 segons, arribant a meta després de Regne Unit (or) i per davant de Rússia (plata), sent les seves companyes d'equip: Stella Akakpo, Ayodelé Ikuesan i Myriam Soumaré.

## Referències

* ↑ «Céline Distel-Bonnet». International Olympic Committee (IOC). [Consulta: 18 desembre 2017].
* ↑ «Céline Distel-Bonnet». IAAF. [Consulta: 28 desembre 2017].
# Bancroft (Idaho)

Bancroft és una població dels Estats Units a l'estat d'Idaho. Segons el cens del 2000 tenia 382 habitants.

## Demografia

Segons el cens del 2000, Bancroft tenia 382 habitants, 144 habitatges, i 103 famílies. La densitat de població era de 223,5 habitants per km².
Dels 144 habitatges en un 38,2% hi vivien nens de menys de 18 anys, en un 63,9% hi vivien parelles casades, en un 4,9% dones solteres, i en un 27,8% no eren unitats familiars. En el 27,1% dels habitatges hi vivien persones soles el 18,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,27.
Per edats la població es repartia de la següent manera: un 30,4% tenia menys de 18 anys, un 6% entre 18 i 24, un 22% entre 25 i 44, un 25,4% de 45 a 60 i un 16,2% 65 anys o més.
L'edat mediana era de 38 anys. Per cada 100 dones de 18 o més anys hi havia 83,4 homes.
La renda mediana per habitatge era de 26.458 $ i la renda mediana per família de 43.125 $. Els homes tenien una renda mediana de 46.250 $ mentre que les dones 20.750 $. La renda per capita de la població era de 12.549 $. Aproximadament el 9,7% de les famílies i el 15,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bancroft». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 4 agost 2010].
* ↑ «Geographic Comparison Table- Bancroft». American Fact Finder. Oficina del Cens dels Estats Units, 12-01-2010.
# Copinya

Una copinya o balou és una obertura practicada en la coberta per a l'accés de persones als espais confinats de l'interior d'un vaixell com ara cellers, tancs de càrrega o pallols.
Les normes de construcció requereixen un tancament estanc amb una junta de goma en el perímetre de la tapa i tancament amb obturadors, com el que es mostra en la fotografia. Les inspeccions periòdiques per a renovar els certificats navegabilitat de les embarcacions requereixen de sotmetre aquests tancaments a proves de filtració.
Atès que tota obertura afebleix l'estructura, es construeix una braçola perimetral les dimensions de la qual són en proporció de la superfície de passatge practicada en la coberta.

## Referències

* ↑ «balou». Gran Diccionari de la Llengua Catalana. Barcelona: Grup Enciclopèdia Catalana.
* ↑ «balou». Diccionari de la llengua catalana de l'IEC. Institut d'Estudis Catalans.
* ↑ DCVB: Copinya.
* ↑ DCVB: Balou.

## Vegeu també

* Angle d'inundació

## Bibliografia

* Estructura del Buque, Ricardo I. Vázquez. Ediciones de la Cueva. Buenos Aires, 1978.
# Bandera de l'Escala

La bandera oficial de l'Escala té la següent descripció:
Bandera apaïsada, de proporcions dos d'alt per tres de llarg, dividida verticalment en dues parts, la primera el doble d'ampla que la segona i de color blau fosc, amb la torre oberta de l'escut, groga, d'alçària 11/15 de la del drap i amplària 16/45 de la llargària del mateix drap, al centre; i la segona faixada de tres peces grogues i tres de vermelles.
Va ser aprovada el 26 de maig de 2006 i publicada en el DOGC el 22 de juny del mateix any amb el número 4660.

## Vegeu també

* Escuts i banderes de l'Alt Empordà

## Referències

* ↑ «RESOLUCIÓ GAP/2017/2006, de 26 de maig, per la qual es dóna conformitat a l'adopció de la bandera del municipi de l'Escala.» (pdf). DOGC num. 4660, 22-06-2006. [Consulta: 4 desembre 2009].
# Ratolí marsupial d'Ooldea

El ratolí marsupial d'Ooldea (Sminthopsis ooldea), també anomenat ratolí marsupial de Troughton en honor del descobridor de l'espècie, és un marsupial australià similar al ratolí marsupial de peus peluts. Fa 115-173 mm del musell a la cua, dels quals 55-80 mm del musell a l'anus i 60-93 mm de la cua. Les orelles mesuren 14-17 mm i l'animal en general pesa 10-18 grams.

## Referències

Espècies vivents de dasiüromorfs :
Regne Animalia · Embrancament Chordata · Classe Mammalia · Infraclasse Metatheria :
Família Dasyuridae, subfamília Dasyurinae :
Família Dasyuridae, subfamília Sminthopsinae :
Família Myrmecobiidae :